《援襄都统制张公》
元代·刘麟瑞

滔滔一水会襄流，派接均房密运筹。虚舫设机要吊屈，危樯抵运暂安刘。

千兵效死旌麾合，一将捐生介冑浮。独溯长桥犹不暝，为持忠节报凝旒。

作者简介：元南丰（今江西南丰）人，号如村。刘埙次子。英宗至治间，以追思宋末仗义死节之士，搜讨遗事，赋五十律，成《昭忠逸咏》四卷。后其乡人赵景良采入所编《忠义集》中。